નાટકની સફળતાથી પ્રેરાઈને બંને જણાએ અખબારની નોકરી છોડી નાટ્યલેખનમાં ઝંપલાવ્યું. બંનેએ સાથે મળીને 1925માં જ બે નાટકો લખ્યા,મ્યુઝિકલ્સ લખ્યા. હેમિન્ગવેની નવલકથા ‘અ ફેરવેલ ટુ આર્મ્સ'નું નાટ્યાંતર કર્યું. 1924માં પ્રગટ થયેલી એની પ્લમ્સ નામની આત્મકથાનકવાળી નવલકથા તો એટલી સફળ થઇ કે એક જ વર્ષમાં એના નવ પુનમુદ્રણ થયા. હોનરરી એકેડેમી એવોર્ડ વિજેતા કિંગ વિડોરે એના પર ‘ધ બિગ પરેડ' નામની ફિલ્મ બનાવી, જે એમજીએમ માટે એમની ‘ગોન વિથ ધ વિન્ડ' આવી ત્યાં સુધીમાં સૌથી વધુ કમાણી કરનાર ફિલ્મ બની.